MOLĖTŲ RAJONO SAVIVALDYBĖS KONTROLĖS IR AUDITO TARNYBA
Įmonės kodas 188670791, Vilniaus g. 44, Molėtai

2026 m. gegužės 05 d. 
FINANSINIŲ ATASKAITŲ
 AIŠKINAMASIS RAŠTAS Nr. A20-

I. BENDROJI DALIS

Molėtų rajono savivaldybės kontrolės ir audito tarnyba (toliau – Tarnyba) yra subjektas, prižiūrintis ar teisėtai, efektyviai, ekonomiškai ir rezultatyviai valdomas ir naudojamas Savivaldybės turtas ir patikėjimo teise valdomas valstybės turtas, kaip vykdomas savivaldybės biudžetas ir naudojami kiti piniginiai ištekliai.
Tarnyba finansuojama iš Savivaldybės biudžeto. Savivaldybės taryba savivaldybės biudžete nustato Savivaldybės kontrolės ir audito tarnybai skiriamų asignavimų dydį. Tarnybos finansinį, ūkinį, materialinį aptarnavimą atlieka bei finansinę apskaitą tvarko Savivaldybės administracijos Finansinės apskaitos skyrius.
Finansinių ataskaitų rinkinys sudarytas pagal 2026 m. I - jo ketvirčio paskutinės dienos duomenis  eurais ir centais, kad  atitiktų informaciją, pateiktą VSAKIS sistemoje.
               Tarnybos ataskaitinio laikotarpio pabaigoje darbuotojų skaičius – 2. Įstaigos ataskaitinio laikotarpio pabaigoje patvirtinti 2 etatai. 


II. APSKAITOS POLITIKA

	Tarnyba, tvarkydama finansinę apskaitą ir rengdama finansines ataskaitas, vadovaujasi Lietuvos Respublikos viešojo sektoriaus atskaitomybės įstatymo ir kitų teisės aktų nustatyta tvarka bei taiko apskaitos politiką, kuri apima ūkinių operacijų ir įvykių pripažinimo, įvertinimo ir apskaitos principus, metodus ir taisykles.
Nuo 2026 m. sausio 1 d. įsigaliojo esminiai VSAFAS pakeitimai, kai keitėsi pagrindinėse finansinėse ataskaitose teikiamos informacijos grupavimas ir pateikimo formos (FBA, VRA). VSAFAS pokyčiai turėjo įtakos ūkinių operacijų registravimui, reikėjo įsisavinti naujas didžiosios knygos sąskaitų plano sąskaitas ir kitas ūkinių operacijų registravimui ir apskaitos duomenų pateikimui finansinėse ataskaitose reikalingus detaliuosius požymius (dimensijas). Tarnybos parengtos finansinės ataskaitos atitinka Viešojo sektoriaus apskaitos ir finansinės atskaitomybės standartus (toliau VSAFAS).
Tarnybos finansiniai metai sutampa su kalendoriniais metais, tarpinis ataskaitinis laikotarpis sutampa su kalendoriniu ketvirčiu. 
Apskaitai tvarkyti naudojama apskaitos programa ,,Finas“, kuri pritaikyta apskaitai tvarkyti pagal VSAFAS reikalavimus

III. AIŠKINAMOKO RAŠTO PASTABOS

Ilgalaikis turtas

Tarnybos turimo ilgalaikio materialiojo turto likutinė vertė ataskaitinio laikotarpio pabaigoje sudarė 1 354,86 Eur. Ilgalaikis turtas apskaitoje užregistruotas baldų, biuro įrangos ir kt. ilgalaikio materialiojo turto grupėje. Baldams taikomas 10 metų nusidėvėjimo normatyvas, kompiuterinei įrangai - 4 metų nusidėvėjimo normatyvas.

Trumpalaikis turtas

Atsargos. Ataskaitinio laikotarpio pabaigoje atsargų likučio neturėjo.

Išankstiniai apmokėjimai. Ataskaitinio laikotarpio pabaigoje išankstinių apmokėjimų likutis sudarė 42,99 Eur.

Per vienerius metus gautinos sumos. Sukauptos gautinos sumos iš savivaldybės biudžeto 2026 m. kovo 31 d. – 33 171,28 Eur. (Atostogų rezervas)

Pinigai ir pinigų ekvivalentai. 2026 m. kovo 31 d. pinigų likučio nebuvo.

Finansavimo sumos

Per 2026 m. I ketv. Tarnyba savo veiklai vykdyti gavo 24 385,79 Eur finansavimo iš Molėtų rajono savivaldybės biudžeto. 2026 m. kovo 31 d. finansavimo sumų likutis nepiniginiam turtui įsigyti sudarė 1 397,85 Eur. 
Trumpalaikiai įsipareigojimai

Ataskaitinio laikotarpio pabaigoje trumpalaikiai įsipareigojimai sudarė 33 171,28 Eur. Šią sumą sudaro:
1. Sukauptos atostoginių sąnaudos 32 697,17 Eur;
2. Sukauptos įmokos Sodrai nuo 474,11 Eur;

Sukauptas perviršis ar deficitas

	Sukaupto perviršio ar deficito ataskaitinio laikotarpio pabaigoje nebuvo.

Finansavimo pajamos

	Finansavimo pajamos ataskaitinio laikotarpio pabaigoje sudarė 24 598,13 Eur iš Savivaldybės biudžeto.	

Pagrindinės veiklos sąnaudos

2026 m. kovo 31 d. pagrindinės veiklos sąnaudos sudarė 24 598,13 Eur. Iš jų  - 23,9 tūkst. Eur darbo užmokesčio sąnaudos, 0,19 tūkst. Eur – nusidėvėjimo ir amortizacijos sąnaudos, 0,48 tūkst. Eur – prekių ir paslaugų sąnaudos veiklai.

